cyanic-selkie/wikianc huggingface dataset:
ฝนหลวง
ขั้นตอนที่หนึ่ง : ก่อกวน
เป็นขั้นตอนที่เมฆธรรมชาติเริ่มก่อตัวทางแนวตั้ง การปฏิบัติการในขั้นตอนนี้มุ่งใช้สารเคมีกระตุ้นให้มวลอากาศลอยตัวขึ้นสู่เบื้องบน เพื่อให้เกิดกระบวนการชักนำไอน้ำหรือความชื้นเข้าสู่ระบบการเกิดเมฆ ระยะเวลาที่จะปฏิบัติการในขั้นตอนนี้ไม่ควรเกิน 10.00 น. ของแต่ละวัน โดยการใช้สารเคมีที่สามารถดูดซับไอน้ำจากมวลอากาศได้ (แม้จะมีเปอร์เซ็นต์ความชื้นสัมพัทธ์ค่า critical relative humidity ต่ำ) เพื่อกระตุ้นกลไกของกระบวนการกลั่นตัวไอน้ำในมวลอากาศ (เป็นการสร้างสภาพแวดล้อมให้เหมาะสมต่อการเจริญเติบโตของเมฆด้วย) ทางด้านเหนือลมของพื้นที่เป้าหมาย เมื่อเมฆเริ่มก่อตัวและเจริญเติบโตทางตั้งแล้ว จึงใช้สารเคมีที่ให้ปฏิกิริยาคายความร้อนโปรยเป็นวงกลมหรือเป็นแนวถัดมาทางใต้ลมเป็นระยะทางสั้น ๆ เข้าสู่ก้อนเมฆ เพื่อกระตุ้นให้เกิดกลุ่มแกนร่วม (main cloud core) ในบริเวณปฏิบัติการ สำหรับใช้เป็นศูนย์กลางที่จะสร้างกลุ่มเมฆฝนในขั้นตอนต่อไป
ขั้นตอนที่สอง : เลี้ยงให้อ้วน
เป็นขั้นตอนที่เมฆกำลังก่อตัวเจริญเติบโตซึ่งเป็นระยะสำคัญมากในการปฏิบัติการ เพราะจะต้องเพิ่มพลังงานให้แก่การลอยตัวขึ้นของก๊าซ (updraft) ให้ยาวนานออกไป ต้องใช้เทคโนโลยีและประสบการณ์การทำฝนควบคู่ไปพร้อมกันเพื่อตัดสินใจโปรยสารเคมีชนิดใด ณ ที่ใดของกลุ่มก้อนเมฆ และในอัตราใดจึงเหมาะสม เพราะต้องให้กระบวนการเกิดละอองเมฆสมดุลกับความแรงของ updraft มิฉะนั้นจะทำให้เมฆสลาย
ขั้นตอนที่สาม : โจมตี
เป็นขั้นตอนสุดท้ายของกรรมวิธีปฏิบัติการฝนหลวง เมฆ หรือ กลุ่มเมฆฝนมีความหนาแน่นมากพอที่จะสามารถตกเป็นฝนได้ ภายในกลุ่มเมฆจะมีเม็ดน้ำขนาดใหญ่มากมาย หากเครื่องบินเข้าไปในกลุ่มเมฆฝนนี้จะมีเม็ดน้ำเกาะตามปีกและกระจังหน้าของเครื่องบิน เป็นขั้นตอนที่สำคัญ ต้องอาศัยประสบการณ์มาก เพราะจะต้องปฏิบัติการเพื่อลดความรุนแรงของ updraft หรือทำให้อายุของ updraft หมดไป สำหรับการปฏิบัติการในขั้นตอนนี้ จะต้องพิจารณาจุดมุ่งหมายของการทำฝนหลวง ซึ่งมีอยู่ 2 ประเด็นคือเพื่อเพิ่มปริมาณฝนตก และเพื่อให้เกิดการกระจายการตกของฝน จึงทำให้เกิดฝนขึ้น
วันพระบิดาแห่งฝนหลวง
คณะรัฐมนตรีมีมติ เมื่อวันที่ 20 สิงหาคม พ.ศ. 2545 เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราชให้ทรงเป็น "พระบิดาแห่งฝนหลวง" พร้อมกันนี้ได้กำหนดให้วันที่ 14 พฤศจิกายนของทุกปี เป็นวันพระบิดาแห่งฝนหลวง
โคล้กและแด็กเกอร์ (ละครชุดทางโทรทัศน์)
ซีรีส์เรื่องนี้นำแสดงโดย โอลิเวีย ฮอลต์ และ ออบรีย์ โจเซฟ รับบทเป็น Tandy Bowen / Dagger และ Tyrone Johnson / Cloak ซึ่งเป็นวัยรุ่นสองคนที่มีพลังเหนือธรรมชาติซึ่งร่วมทีมกัน ซีรีส์ทางโทรทัศน์ที่มีทั้งคู่ได้เริ่มการพัฒนาที่ช่อง ABC Family ในเดือนกรกฎาคม ค.ศ. 2011 ต่อมาช่องนี้เปลี่ยนชื่อเป็น Freeform ผลิต Cloak & Dagger เป็นซีรีส์ในเดือนเมษายน ค.ศ. 2016 และโพกาสกีได้เข้าร่วมในฐานะผู้ควบคุมการแสดงในเดือนสิงหาคมปีนั้น ฮอลต์และโจเซฟรับบทในเดือนมกราคม ค.ศ. 2017 ร่วมกับ กลอเรีย รูเบน, แอนเดรีย รอธ, เจ. ดี. เอเวอร์มอร์, ไมล์ส มัสเซนเดน, คาร์ล ลุนด์สเตดต์, เอมมา ลาฮานา และ เจมี เซวาลลอส นำแสดงในซีรีส์นี้ด้วย การถ่ายทำซีรีส์เกิดขึ้นในนิวออร์ลีนส์
บัณฑูร สุภัควณิช
บัณฑูร สุภัควณิช (เกิด 13 เมษายน พ.ศ. 2492) อดีตเลขาธิการนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตสมาชิกสภาผู้แทนราษฎร พรรคเพื่อไทย และอดีตผู้อำนวยการสำนักงบประมาณ
ประวัติ
บัณฑูร สุภัควณิช เกิดเมื่อวันที่ 13 เมษายน พ.ศ. 2492 สำเร็จการศึกษาระดับปริญญาตรี สาขาวนศาสตร์ จากมหาวิทยาลัยเกษตรศาสตร์ เมื่อปี พ.ศ. 2514 ระดับปริญญาโท ด้านรัฐประศาสนศาสตร์ จากมหาวิทยาลัยอีสเทิร์นเคนทักกี สถาบันอุดมศึกษาของรัฐในริชมอนด์เมื่อปี พ.ศ. 2517 และเป็นเพื่อนร่วมรุ่นกับ ทักษิณ ชินวัตร อดีตนายกรัฐมนตรี จากนั้นในปี พ.ศ. 2540 ได้ผ่านการศึกษาอบรมปริญญาวิทยาลัยป้องกันราชอาณาจักร (วปอ.) รุ่นที่ 39 และสำเร็จการศึกษาระดับปริญญาตรี สาขารัฐศาสตร์ ในปี พ.ศ. 2545 จากมหาวิทยาลัยรามคำแหงอีกแห่งหนึ่งด้วย
บัณฑูร สุภัควณิช สมรสกับรัตนา สุภัควณิช มีบุตร 2 คน คือ นาย ณภัทร สุภัควณิช และดวงดาลัด สุธาธรรม
การทำงาน
บัณฑูร สุภัควณิช เป็นข้าราชการพลเรือน สังกัดกระทรวงการคลังและสำนักนายกรัฐมนตรี เคยดำรงตำแหน่งผู้อำนวยการศูนย์งบประมาณส่วนภูมิภาคและท้องถิ่น ในปี พ.ศ. 2537 และได้รับแต่งตั้งให้ดำรงตำแหน่ง ผู้อำนวยการสำนักงบประมาณ ในระหว่างปี พ.ศ. 2551 ถึง พ.ศ. 2552 ต่อมาได้รับพระมหากรุณาธิคุณโปรดเกล้าฯ แต่งตั้งให้ดำรงตำแหน่ง คณะกรรมการกิจการโทรคมนาคมแห่งชาติ ในระหว่างปี พ.ศ. 2552 ถึง พ.ศ. 2554
ในการเลือกตั้งทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ พรรคเพื่อไทย ต่อมาได้รับแต่งตั้งเป็นเลขาธิการนายกรัฐมนตรี (นางสาวยิ่งลักษณ์ ชินวัตร) เมื่อวันที่ 25 สิงหาคม พ.ศ. 2554 และได้ลาออกจากการเป็นสมาชิกสภาผู้แทนราษฎร ต่อมาได้ลาออกจากตำแหน่งเลขาธิการนายกรัฐมนตรี เมื่อปลายเดือนกุมภาพันธ์ พ.ศ. 2555
ในวันที่ 7 มิถุนายน พ.ศ. 2559 ได้รับโปรดเกล้า ฯ แต่งตั้งให้ดำรงตำแหน่งนายกสภา มหาวิทยาลัยกาฬสินธุ์
บริเวณร้องเพลงสวด
บริเวณร้องเพลงสวด (Choir หรือ quire) ในทางสถาปัตยกรรม “บริเวณร้องเพลงสวด” เป็นบริเวณภายใน คริสต์ศาสนสถาน หรือมหาวิหารที่มักจะตั้งอยู่ทางด้านตะวันตกของบริเวณพิธี (chancel) ระหว่างทางเดินกลาง (nave) และบริเวณศักดิ์สิทธิ์ (sanctuary) (ที่เป็นที่ตั้งแท่นบูชา) แต่บางครั้ง “บริเวณร้องเพลงสวด” ก็อาจจะตั้งอยู่ทางด้านตะวันออกของทางเดินกลาง ในวัดของสำนักสงฆ์บางแห่งบริเวณนี้ก็จะตั้งอยู่ทางตะวันตกของทางเดินกลางซึ่งเป็นการสมดุลกับบริเวณพิธีและบริเวณศักดิ์สิทธิ์
ประวัติ
ในวัดคริสต์ศาสนายุคแรกบริเวณศักดิ์สิทธิ์จะสร้างติดกับทางเดินกลาง ส่วน “บริเวณร้องเพลงสวด” ก็เป็นเพียงส่วนหนึ่งของทางเดินกลางและแยกจากกันโดยระเบียงเตี้ยๆ ที่เรียกว่า “cancelli” ที่มาเพี้ยนเป็น “chancel” (บริเวณพิธี) ในภาษาอังกฤษ การวิวัฒนาการของ “บริเวณร้องเพลงสวด” เป็นผลของความเปลี่ยนแปลงทางศาสนาหลังจากการหยุดยั้งการไล่ประหัตประหารผู้นับถือคริสต์ศาสนาในรัชสมัยของจักรพรรดิคอนสแตนตินที่ 1 และการขยายตัวระบบสำนักสงฆ์ คำว่า “choir” ใช้เป็นครั้งแรกโดยนักเขียนของคริสต์ศาสนจักรตะวันตก (Western Church) นักบุญอิสซิดอเรแห่งเซวิลล์ และนักบุญฮอนโนเรียสแห่งออทุน กล่าวว่าเป็นคำที่มาจากคำว่า “corona” (มงกุฎ) ซึ่งหมายถึงวงนักบวชหรือนักร้องเพลงสวดที่ล้อมรอบแท่นบูชาเหมือนมงกุฎ
เมื่อคำนี้เริ่มใช้กันก็มักจะใช้กับคำว่ายกพื้น (bema) ที่ยกสูงขึ้นมาตรงกลางทางเดินกลางซึ่งใช้เป็นที่นั่งของนักบวชผู้มีบรรดาศักดิ์สูงกว่าผู้อื่นและเป็นที่ตั้งของแท่นอ่าน (lectern) สำหรับการอ่านพระคัมภีร์ การจัดลักษณะนี้ยังคงพบที่มหาวิหารซานตามาเรียมายอเรในกรุงโรม ต่อมาบริเวณร้องเพลงสวดก็ค่อยๆ เลื่อนออกไปด้านทางตะวันออกของวัดจนกระทั่งถึงที่ตั้งที่ใช้อยู่โดยทั่วไปในปัจจุบัน ในบางวัดบริเวณนี้ก็จะอยู่ในบริเวณมุขตะวันออก (apse) ทางด้านหลังของแท่นบูชา
ในมหาวิหารบางแห่งในยุโรป บริเวณร้องเพลงสวดหลังแท่นบูชาเอกเปิดออกไปทางตะวันออกไปสู่คูหาชาเปลที่อยู่ด้านหลังสุดของวัด (หมายเลข 10 บนผัง) การออกแบบก็เพื่อเป็นการใช้สอยในการขับเพลงสวดของภราดรนักบวชของสำนักสงฆ์หรือคณะนักบวชแคนนอน
แท่นเทศน์และแท่นอ่านก็มักจะเป็นสิ่งประกอบอีกอย่างหนึ่งของบริเวณนี้ และอาจจะมีแท่นอ่านที่วางโดดอยู่กลางบริเวณอีกแท่นหนึ่งที่หันไปทางบริเวณศักดิ์สิทธิ์ นอกจากนั้นแล้วก็อาจจะมีออร์แกน แต่บางครั้งออร์แกนก็จะตั้งอยู่ในส่วนอื่นของวัดเช่นเหนือประตูทางด้านตะวันตกหรือด้านข้างของทางเดินกลางเป็นต้น
ที่นั่ง
การใช้เก้าอี้มักจะเป็นการใช้ในสำนักสงฆ์และวัดระดับคอลเลจิเอท (collegiate church) เก้าอี้สำหรับนักบวชของสำนักสงฆ์มักจะเป็นเก้าอี้แบบที่พับขึ้นลงได้สำหรับแต่ละบุคคล เมื่อพับขึ้นมาทางด้านหลังหรือด้านใต้ของบานพับก็จะมีคันแคบๆ ยื่นออกมาที่เรียกกันว่า “เก้าอี้อิง” คันนี้ใช้เป็นอิงเมื่อต้องยืนสวดมนต์นานๆ ตำแหน่งของเก้าอี้ของผู้ใดก็ขึ้นอยู่กับความสำคัญของผู้นั้น การจะนั่งหรือจะยืนก็เป็นตามกฎต่างของพิธีที่ระบุไว้
ส่วนม้านั่งยาวสำหรับนักบวชมักจะใช้กันในวัดประจำท้องถิ่นวัดประจำท้องถิ่น (parish church) และมักจะมีเบาะให้ใช้ในการหนุนเมื่อต้องคุกเข่าด้วย
รณชัย รังสิโย
รณชัย รังสิโย (ชื่อเล่น:แซม) เกิดวันที่ 1 สิงหาคม พ.ศ. 2531 เป็นนักฟุตบอลชาวไทย ปัจจุบันเล่นให้กับราชประชา ในไทยลีก 2 ในตำแหน่งกองหน้า
รณชัยเคยเป็นนักเตะในอะคาเดมีของสโมสรเอฟเวอร์ตัน และได้ลงแข่งขันในลีกระดับเยาวชน ที่อังกฤษ ในช่วงปี พ.ศ. 2548-2549 หลังกลับมาจากอังกฤษ รณชัย ค้าแข้งให้กับหลายสโมสร ทั้งราชประชา ,การไฟฟ้าส่วนภูมิภาค ,ตำรวจ,เมืองทองฯ ยูไนเต็ด,บีอีซี เทโรศาสน
โดยรณชัย รังสิโย เป็นหนึ่งในนักเตะของสโมสรการไฟฟ้าส่วนภูมิภาค ชุดคว้าแชมป์ไทยแลนด์พรีเมียร์ลีก ได้เป็นสมัยแรกของสโมสร และสามารถคว้าแชมป์ไทยพรีเมียร์ลีก ได้อีกครั้งกับสโมสรเมืองทองฯ ยูไนเต็ด อีกทั้งยังเป็นเจ้าของสถิติผู้เล่นที่ยิงประตูเร็วที่สุดในการแข่งขันโตโยต้า ลีกคัพ ที่ 14 วินาที และยิงประตูได้มากที่สุดใน 1 นัดของการแข่งขันไทยคม เอฟเอคัพ ที่ 5 ประตู
ประวัติ
รณชัย รังสิโย เกิดที่จังหวัดสกลนคร เป็นบุตรของไพรัตน์ รังสิโย และ เชียงเดือน ยงสวัสดิ์ เข้ารับการศึกษาในระดับชั้นมัธยมศึกษาตอนต้นที่โรงเรียนประเทืองทิพย์วิทยา และย้ายมาศึกษาต่อในระดับชั้นมัธยมศึกษาตอนปลายที่โรงเรียนอัสสัมชัญ โดยขณะเรียนอยู่ที่โรงเรียนอัสสัมชัญ รณชัยเป็นหนึ่งในสามเยาวชนไทยผู้ผ่านการคัดเลือก ให้เข้าไปฝึกในอะคาเดมีของสโมสรเอฟเวอร์ตัน ในเดือนกันยายน พ.ศ. 2548
รณชัย อยู่ในอะคาเดมีของเอฟเวอร์ตันนาน 9 เดือน ระหว่างนั้นเคยกลับมาแข่งขันฟุตบอลจตุรมิตรสามัคคี ครั้งที่ 23 คว้าแชมป์ให้โรงเรียนอัสสัมชัญ ส่วนที่อังกฤษ รณชัยลงแข่งขันในฟุตบอลลีกระดับ U-18 ให้สโมสรเอฟเวอร์ตัน จากนั้นจึงกลับประเทศไทยในปี พ.ศ. 2549 และเล่นฟุตบอลระดับนักเรียนให้โรงเรียนอัสสัมชัญ ในรายการฟุตบอลนักเรียน สพก. รุ่นอายุ 18 ปี ก.
การเล่นฟุตบอลระดับสโมสร
หลังกลับมาจากอะคาเดมี ของเอฟเวอร์ตัน รณชัย ที่กำลังศึกษาอยู่ที่โรงเรียนอัสสัมชัญ ได้มีโอกาสเซ็นสัญญากับสโมสรฟุตบอลการไฟฟ้าส่วนภูมิภาค ในไทยแลนด์พรีเมียร์ลีก 2549 และได้ลงสนามให้สโมสรเมื่อวันที่ 1 มิถุนายน พ.ศ. 2549 ในการแข่งขันไทยแลนด์พรีเมียร์ลีก นัดที่การไฟฟ้าฯ แพ้ในบ้านต่อสโมสรมหาวิทยาลัยกรุงเทพ 0-1 โดยถูกส่งลงมาเป็นตัวสำรอง
ราชประชา
โดยรณชัย ในวัย 18 ปี ติดทีมชาติชุดอายุไม่เกิน 23 ปี ในการแข่งขันฟุตบอลโอลิมปิก รอบคัดเลือก ภายใต้การคุมทีมของประพล พงษ์พาณิช ในต้นปี พ.ศ. 2550
ตำรวจ (ยืมตัว)
ฤดูกาล 2550 รณชัย รังสิโย ถูกส่งไปให้สโมสรฟุตบอลตำรวจที่เพิ่งเลื่อนชั้นขึ้นมาเล่นในไทยแลนด์พรีเมียร์ลีกยืมตัวไปใช้งาน ในเลกที่ 2
โดยรณชัย รังสิโย ลงเล่น ให้กับสโมสรตำรวจ ภายใต้การคุมทีมของวิฑูรย์ กิจมงคลศักดิ์ ได้รับเบอร์เสื้อหมายเลข 29 แต่ผลงานของทีมไม่ดีนักโดยได้อันดับสุดท้ายของตารางคะแนนเมื่อจบฤดูกาล และตกชั้นไปเล่นไทยลีก ดิวิชัน 1 โดยรณชัย รังสิโย ยิงในไทยแลนด์พรีเมียร์ลีกให้สโมสรตำรวจไป 2 ประตู หนึ่งในนั้นเป็นการยิงประตูต่อหน้าแฟนบอลในสนามเหย้าของสโมสร นัดที่แพ้สโมสรฟุตบอลทีโอที 1-2 ที่สนามกีฬากลางจังหวัดราชบุรี เมื่อวันที่ 20 ตุลาคม พ.ศ. 2550
การไฟฟ้าส่วนภูมิภาค
ฤดูกาล 2551 รณชัย รังสิโย กลับมาเล่นให้กับสโมสรการไฟฟ้าส่วนภูมิภาค ต้นสังกัดที่แท้จริง ภายใต้การคุมทีมของประพล พงษ์พานิช ได้เบอร์เสื้อหมายเลข 14 และได้รับโอกาสลงสนามให้การไฟฟ้าฯนัดแรกของฤดูกาลนี้ เมื่อวันที่ 17 กุมภาพันธ์ 2551 ในการแข่งขันไทยแลนด์พรีเมียร์ลีก ที่พบกับสโมสรโค้ก-เทศบาลตำบลบางพระ ที่สนามกีฬากลางจังหวัดพระนครศรีอยุธยา โดยเป็นตัวสำรองที่ถูกส่งลงมาในครึ่งหลัง และสามารถยิงประตูชัยให้ทีมเอาชนะไปได้ 2-1 หลังจากนั้นในเดือนมีนาคม รณชัย รังสิโย ก็ค่อยๆฉายแววดาวยิงให้เห็นทีละน้อยเมื่อยิง 3 ประตูจาก 4 นัดในไทยแลนด์พรีเมียร์ลีก เริ่มจากการยิงประตูใส่บีอีซี เทโรศาสน แม้ว่าทีมจะแพ้ไป 1-2 จากนั้นก็เป็นคนยิงประตูชัยในนัดที่บุกไปชนะสโมสรศุลกากร 1-0 ที่สนามกีฬามหาวิทยาลัยเกษมบัณฑิต และมายิงอีก 1 ลูกในชัยชนะเหนือสโมสรจุฬาฯ-สินธนา 2-0  ทำให้รณชัย ในวัย 19 ปี ขึ้นมาเป็นผู้เล่นตัวจริงของสโมสรอย่างรวดเร็ว
วันที่ 2 เมษายน รณชัย ที่ฟอร์มกำลังยอดเยี่ยม ยิงคนเดียว 2 ประตู ในนัดที่เปิดบ้านเอาชนะสโมสรธนาคารกรุงเทพ ไปได้ 2-0 ในลีก และต่อมาวันที่ 26 เมษายน เขาโหม่งประตูชัยให้ต้นสังกัดบุกมาชนะสโมสรมหาวิทยาลัยกรุงเทพ 1-0 ถึงสนามกีฬามหาวิทยาลัยกรุงเทพ วิทยาเขตรังสิต และมายิงในลีกเพิ่มได้อีก 1 ลูก ในนัดที่เปิดบ้านชนะสโมสรทหารบก 2-0 เมื่อวันที่ 30 เมษายน
หลังจากนั้นในช่วงเดือนพฤษภาคม - กรกฎาคม ฟอร์มการเล่นของรณชัยแผ่วลงไป โดยเขายิงประตูให้ทีมไม่ได้ถึงเกือบสามเดือน อย่างไรก็ตามในการแข่งขันไทยแลนด์พรีเมียร์ลีก เลกที่ 2 เขากลับมายิงประตูได้อีกครั้ง โดยวันที่ 26 กรกฎาคม นัดที่เล่นในบ้านพบกับสโมสรสมุทรสงคราม เอฟซี เขาเป็นคนยิงให้ทีมเฉือนชนะไป 1-0
ในเดือนสิงหาคมเป็นเดือนที่ รณชัย ทำผลงานได้อย่างยอดเยี่ยม เขายิงประตูที่ 10 ในไทยแลนด์พรีเมียร์ลีกฤดูกาลนี้ของเขาได้ในนัดที่เปิดบ้านชนะสโมสรธนาคารกรุงไทย 2-1 และยังเป็นผู้ยิงประตูชัยให้ทีมบุกมาคว้าชัยชนะเหนือสโมสรทหารบก 1-0 โดยช่วงท้ายฤดูกาลเขายังคงโชว์ฟอร์มร้อนแรงต่อเนื่องด้วยการยิงคนเดียวอีก 2 ประตู ใส่สโมสรฟุตบอลการท่าเรือไทย ในนัดที่บุกไปคว้าชัยชนะได้ 2-0 ถึงสนามแพตสเตเดียม เมื่อวันที่ 23 สิงหาคม และพาสโมสรรั้งตำแหน่งจ่าฝูง จากนั้นเขายิงอีก 2 ประตูในนัดที่ถล่มสโมสรนครปฐม เอฟซี 4-0 ในบ้าน และยิงปิดท้ายในนัดสุดท้ายของฤดูกาลในชัยชนะเหนือโค้ก-บางพระ 1-4
จบฤดูกาลสโมสรการไฟฟ้าส่วนภูมิภาค สามารถคว้าแชมป์ไทยแลนด์พรีเมียร์ลีกเป็นสมัยแรกในประวัติศาสตร์ของสโมสรได้สำเร็จ พร้อมได้รับสิทธิแข่งขันในรายการเอเอฟซี แชมเปียนส์ลีกรอบเพลย์ออฟ โดยรณชัย รังสิโยที่เป็นดาวยิงประจำทีมสามารถคว้าตำแหน่งดาวรุ่งยอดเยี่ยม รวมถึงตำแหน่งรองดาวซัลโวสูงสุดในการแข่งขันไทยแลนด์พรีเมียร์ลีก ฤดูกาล 2551 ไปครองที่ 16 ประตู
จากผลงานที่ยอดเยี่ยมในระดับสโมสรทำให้รณชัย ถูกปีเตอร์ รีด เรียกตัวติดทีมชาติไทยชุดใหญ่ ในกาแข่งขัน เอเอฟเอฟ ซูซูกิ คัพ 2008
ในฤดูกาล 2552 รณชัยเริ่มต้นกับสโมสรการไฟฟ้าส่วนภูมิภาค ด้วยการลงแข่งขันในเอเอฟซี แชมเปียนส์ลีก รอบเพลย์ออฟ ในวันที่ 18 กุมภาพันธ์ โดยพบกับสโมสรสิงคโปร์ อาร์มฟอร์ซ แชมป์ลีกจากประเทศสิงคโปร์ ที่สนามราชมังคลากีฬาสถาน โดยการไฟฟ้าส่วนภูมิภาค แพ้ในช่วงต่อเวลาพิเศษไป 1-4 ตกรอบเพลย์ออฟ และต้องลงมาแข่งขันในรายการเอเอฟซีคัพ รอบแบ่งกลุ่มแทน จากนั้นในวันที่ 1 มีนาคม รณชัยลงเล่นในการแข่งขันฟุตบอลชิงถ้วยพระราชทาน ประเภท ก. ครั้งที่ 74 และคว้าตำแหน่งรองแชมป์ โดยแพ้ให้กับชลบุรี เอฟซี
ต่อมารณชัย ได้ลงสนามในเอเอฟซี คัพ นัดแรกในวันที่ 17 มีนาคม ในนัดที่ชนะสโมสรโฮม ยูไนเต็ด จากประเทศสิงคโปร์ 2-1 ที่สนามศุภชลาศัย โดยถูกส่งมาเล่นแทน ริชาร์ด ฟัลเกา กองหน้าชาวบราซิล ในช่วง 30 นาทีสุดท้าย
วันที่ 5 พฤษภาคม รณชัย ยิงประตูในการแข่งขันระดับทวีปได้เป็นครั้งแรกในเอเอฟซีคัพ นัดที่ชนะสโมสรคลับ วาเลนเซีย แชมป์ลีกจากประเทศมัลดีฟส์ 4-1
แต่ด้วยผลงานในลีกของทีมโดยรวม ที่ชนะเพียงแค่ 2 นัดจากการแข่งขันใน 9 นัด ทำให้สโมสรเปลี่ยนแปลงผู้ฝึกสอนเป็นทองสุข สัมปหังสิต ในเดือนพฤษภาคม และอีก 2 เดือนต่อมา ในช่วงเลกที่ 2 ของฤดูกาล สโมสรก็ตัดสินใจขายรณชัยให้กับเมืองทอง ยูไนเต็ด
เมืองทองฯ ยูไนเต็ด
ในเดือนกรกฎาคม พ.ศ. 2552 รณชัย รังสิโย ย้ายมาร่วมทีมเมืองทองฯ ยูไนเต็ด ที่เพิ่งเลื่อนชั้นขึ้นมาเล่นในไทยพรีเมียร์ลีกเป็นปีแรก ด้วยค่าตัว 300,000 บาท บวกกับสุริยา ดอมไธสง โดยรณชัยได้รับเบอร์เสื้อหมายเลข 9
วันที่ 8 กรกฎาคม พ.ศ. 2552 รณชัย เปิดตัวต่อหน้าแฟนบอลในสนามธันเดอร์โดม ในการแข่งขันอุ่นเครื่องนัดพิเศษระหว่างทีมชาติไทยชุดใหญ่ กับสโมสรเมืองทองฯ ยูไนเต็ด โดยรณชัย โหม่งให้สโมสรขึ้นนำทีมชาติไทย 1-0 แต่ในช่วงท้ายครึ่งแรกเขากลับได้รับบาดเจ็บหนักจากการปะทะกับณัฐพร พันธุ์ฤทธิ์กองหลังทีมชาติไทย จนหัวเข่าขวาบิดอย่างแรง ต้องถูกหามส่งโรงพยาบาลพญาไท ก่อนที่จบการแข่งขันทีมชาติไทยจะบุกมาชนะ 3-2
หลังจากที่ต้องรักษาอาการบาดเจ็บหัวเข่าและพักฟื้นเป็นเวลานานถึง 11 เดือน รณชัย รังสิโย กลับมาลงสนามได้อีกครั้งในฤดูกาล 2553 โดยเขาได้ลงสนามให้สโมสรเมืองทองฯ ยูไนเต็ด อย่างเป็นทางการนัดแรก เมื่อวันที่ 6 มิถุนายน พ.ศ. 2553 ในไทยพรีเมียร์ลีก นัดที่เปิดบ้านชนะสโมสรพัทยา ยูไนเต็ด 1-0 โดยเขาเป็นตัวสำรองที่ถูกส่งลงมาเล่นแทนโคเน โมฮาเหม็ด ในช่วง 20 นาทีสุดท้ายก่อนหมดเวลา
รณชัย เป็นที่จดจำของแฟนบอลเมืองทองฯ จากการแข่งขันไทยคม เอฟเอคัพ 2553 รอบที่ 3 เมื่อวันที่ 16 มิถุนายน โดยเมืองทองฯ เปิดบ้านรับการมาเยือนของสโมสรบ้านบึง-นวนคร นครนายก จากถ้วย ค. และเป็นรณชัย ที่ยิงคนเดียวถึง 5 ประตู ก่อนจะจบลงด้วยชัยชนะอย่างถล่มทลายถึง 11-0 โดยนับเป็นการทำแฮตทริกเป็นครั้งแรกในการเล่นฟุตบอลอาชีพของเขา และยังเป็นนักเตะคนแรกของสโมสรเมืองทองฯ ยูไนเต็ด ที่สามารถทำแฮตทริกได้นับแต่ก่อตั้งสโมสรมา พร้อมกันนี้ยังทำให้เขาได้รับการบันทึกว่าเป็นผู้ที่ยิงประตูได้มากที่สุดใน 1 นัดสำหรับการแข่งขันในถ้วยไทยคม เอฟเอ คัพ ที่จำนวน 5 ประตู
ในช่วงท้ายฤดูกาล รณชัย สร้างสถิติใหม่อีกครั้ง ในการแข่งขันฟุตบอลถ้วยโตโยต้า ลีกคัพ 2553 รอบ 32 ทีมสุดท้าย นัดที่เปิดบ้านชนะสโมสรฟุตบอลแอร์ฟอร์ซ ยูไนเต็ด 4-1 โดยได้รับการบันทึกว่าเป็นผู้ที่ยิงประตูได้เร็วที่สุด เมื่อใช้เวลาเพียง 14 วินาที
เมื่อจบฤดูกาลสโมสรสามารถคว้าแชมป์ไทยพรีเมียร์ลีกได้เป็นสมัยที่ 2 ติดต่อกัน แต่จากปัญหาอาการบาดเจ็บที่รุมเร้า ทำให้เขาไม่สามารถแจ้งเกิดกับสโมสรได้อย่างเต็มตัว โดยในฤดูกาล 2553 นี้ เขาได้ลงเล่นไป 16 นัด (เป็นการลงเล่นในไทยพรีเมียร์ลีกเพียง 7 นัด และลงเล่นฟุตบอลถ้วย ไป 9 นัด) ยิงในลีกไปเพียงแค่ 1 ลูก และยิงในฟุตบอลถ้วย 6 ลูก
บีอีซี เทโรศาสน
ฤดูกาล 2554 รณชัย รังสิโย ย้ายมาเล่นให้กับบีอีซี เทโรศาสน ภายใต้การคุมทีมของปีเตอร์ บัตเลอร์ โค้ชชาวอังกฤษ ได้รับเบอร์เสื้อหมายเลข 9 และลงสนามให้สโมสรเป็นนัดแรก ในการแข่งขันไทยพรีเมียร์ลีก เมื่อวันที่ 12 กุมภาพันธ์ พ.ศ. 2554 นัดที่เปิดบ้านแพ้สโมสรบุรีรัมย์-พีอีเอ ไป 1-2 ที่สนามเทพหัสดิน โดยเป็นตัวสำรองที่ถูกส่งลงมาในครึ่งหลัง และมายิงประตูแรกให้บีอีซี เทโรศาสน ได้ในการแข่งขันไทยพรีเมียร์ลีก วันที่ 26 กุมภาพันธ์ พ.ศ. 2554 นัดที่บุกมาชนะสโมสรทีทีเอ็ม เอฟซี-พิจิตร 2-1 ที่สนามพิจิตร สเตเดี้ยม
เดช เดชประดิยุทธ
พลเอก เดช เดชประดิยุทธ หรือ หลวงเดชประดิยุทธ์ (นามเดิม เดช แสงเงิน; 15 กุมภาพันธ์ พ.ศ. 2445 – 21 กุมภาพันธ์ พ.ศ. 2501) เป็นอดีตรัฐมนตรีไม่ประจำกระทรวง อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงสหกรณ์ ในรัฐบาลจอมพลแปลก พิบูลสงคราม (ครม.24, 25) และอดีตผู้บัญชาการโรงเรียนนายร้อยทหารบก
รณชัย รังสิโย
บีอีซี เทโรศาสน
ในเดือนมีนาคม รณชัย ยิงคนเดียว 2 ประตู ให้ทีมชนะราชนาวีสโมสร 2-0 ที่สนามเทพหัสดิน ก่อนที่จะมายิงประตูชัยให้ทีมเฉือนชนะศรีราชา ซูซูกิ เอฟซี 1-0 ในไทยพรีเมียร์ลีก
Idertia
Idertia เป็นสกุลของพืชดอกที่อยู่ในวงศ์ Ochnaceae มีเพียงสปีชีส์เดียวคือ Idertia axillaris.
เดช เดชประดิยุทธ
ประวัติ
พล.อ.เดช ได้รับพระราชทานเลื่อนยศเป็น พลเรือเอก พลอากาศเอก เมื่อวันที่ 14 มีนาคม พ.ศ. 2499
งานราชการ
พล.อ.เดช ได้เข้ารับราชการทหารเป็นนายร้อยตรี เมื่อวันที่ 30 ธันวาคม พ.ศ. 2465 เป็นทหารอยู่ถึงปี พ.ศ. 2474 ท่านก็ได้รับพระราชทานบรรดาศักดิ์เป็นหลวงเดชประดิยุทธ์ และได้ใช้บรรดาศักดิ์นี้สืบมาจนถึง ปี พ.ศ. 2485 หลังการเปลี่ยนแปลงการปกครองจึงขอคืนบรรดาศักดิ์
หลวงเดชประดิยุทธ์ ได้ยศเป็นนายพันตรี ในปี พ.ศ. 2475 ชีวิตทหารได้ผ่านเหตุการณ์กบฏที่ทหารได้เข้าไปมีส่วนร่วมมาก คือ กบฏบวรเดชในเดือนตุลาคม พ.ศ. 2476 และกรณีกบฏ พ.ศ. 2481 ที่อ้างว่าเป็นกบฏพระยาทรงสุรเดช
ในสมัยหลวงพิบูลสงครามเป็นนายกรัฐมนตรี ช่วงเวลาแรกในปี พ.ศ. 2484 หลวงเดชฯ ได้รับยศเป็นนายพันเอก และอีก 3 ปีต่อมา สมัยที่นายควง อภัยวงศ์ เป็นนายกรัฐมนตรี หลวงเดชฯ ได้ขึ้นเป็นนายพลตรี ในปี พ.ศ. 2487 ตอนที่เกิดการรัฐประหาร 8 พฤศจิกายน พ.ศ. 2490 หลวงเดชฯ มีตำแหน่งเป็นจเรทหารบก และรักษาการณ์ผู้บัญชาการโรงเรียนนายร้อยทหารบก แต่ไม่ได้มีชื่ออยู่ในคณะรัฐประหาร หลังการรัฐประหารแล้วก็ยังเจริญในหน้าที่ทหารจนได้เป็นนายพลโทในปี พ.ศ. 2492 และที่สำคัญปรากฏว่าในเดือนเมษายน ปี 2494 ก็ได้ขึ้นเป็นรองผู้บัญชาการทหารบก จึงนับว่าเป็นนายทหารที่ได้รับการยอมรับมากคนหนึ่ง
Idertia
ถิ่นกำเนิดคือแอฟริกาเขตร้อนตะวันตกถึงยูกันดา
เดช เดชประดิยุทธ
งานราชการ
ในปี พ.ศ. 2495 ได้เป็นเสนาธิการกลาโหม
พิพิธภัณฑ์พัฒน์พงศ์
พิพิธภัณฑ์พัฒน์พงศ์ เป็นพิพิธภัณฑ์แห่งหนึ่งในกรุงเทพมหานคร ประเทศไทย เปิดใน พ.ศ. 2562 บนถนนพัฒน์พงศ์ซอย 2 มีการจัดแสดงนิทรรศการเชิงโต้ตอบ วัตถุต่าง ๆ และพื้นที่ที่ถูกสร้างขึ้นซ้ำใหม่ โดยครอบคลุมประวัติศาสตร์ของย่านพัฒน์พงศ์ตั้งแต่ พ.ศ. 2489 เมื่อตระกูลพัฒน์พงศ์พานิชซื้อที่ดินจนถึงการพัฒนาที่เกิดขึ้นตามมา ฉายแสงไฟส่องให้เห็นถึงซีไอเอที่อยู่ในพัฒน์พงศ์ผ่านสายการบินลับขององค์กรอย่าง "Civil Air Transport" และ "Air America" และนำเสนอสงครามเย็น สงครามเวียดนาม และสงครามลับในประเทศลาวในบริบทของย่านพัฒน์พงศ์
เดช เดชประดิยุทธ
งานราชการ
การยึดอำนาจครั้งนั้นทำให้มีการล้มรัฐบาลจอมพล ป. ไปด้วย แต่ก็เพียงระยะเวลาสั้นมากไม่ถึงวัน เพราะได้มีการตั้งจอมพล ป. กลับเข้ามาเป็นนายกรัฐมนตรีอีกในวันเดียวกัน
พิพิธภัณฑ์พัฒน์พงศ์
นิทรรศการส่วนที่สองเกี่ยวกับการพัฒนาต่อมาของย่านพัฒน์พงศ์จนกลายเป็นย่านสถานบันเทิงที่โด่งดังที่สุดแห่งหนึ่งในโลก และจนกลายเป็นย่านโคมแดงในที่สุด ซูเปอร์สตาร์ที่มาเยี่ยมเยือนและถ่ายทำภาพยนตร์ที่พัฒน์พงศ์อย่างเดวิด โบอี, โรเบิร์ต เดอ นีโร, ฌ็อง-โกลด ว็อง ดาม และคริสโตเฟอร์ วอลเคน ได้ประทับรอยการมีอยู่ของย่านนี้ลงในวัฒนธรรมประชานิยม
เดช เดชประดิยุทธ
งานราชการ
พล.อ.เดช ได้รับแต่งตั้งเป็นสภาผู้แทนราษฎรประเภทที่ 2 ในปี พ.ศ. 2494 และได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลจอมพลแปลก พิบูลสงคราม ในปีเดียวกัน หลังจากนั้นเพียง 3 วันก็ได้รับแต่งตั้งให้เป็นรัฐมนตรีช่วยว่าการกระทรวงมหาดไทย (ครม.24) และดำรงตำแหน่งต่อเนื่องมาในคณะรัฐมนตรีชุดต่อมา คือ คณะรัฐมนตรีไทย คณะที่ 25 ในปี พ.ศ. 2495 ต่อมาอีก 2 ปีหลังจากนั้นก็ได้รับแต่งตั้งให้เป็นรัฐมนตรีช่วยว่าการกระทรวงสหกรณ์อีกตำแหน่งหนึ่ง จนถึงปี พ.ศ. 2498 ก็พ้นจากตำแหน่ง คงเหลือเพียงตำแหน่งรัฐมนตรีช่วยว่าการกระทรวงมหาดไทยเพียงตำแหน่งเดียว
พิพิธภัณฑ์พัฒน์พงศ์
พิพิธภัณฑ์เอกชนแห่งนี้ตั้งอยู่บนชั้นสองของตึกห้า ข้างใต้ไนต์คลับ Black Pagoda และเปิดทุกวัน
รณชัย รังสิโย
บีอีซี เทโรศาสน
ต่อมาวันที่ 6 เมษายน เขายิง 1 ประตูในนัดที่เปิดบ้านชนะสโมสรเชียงราย ยูไนเต็ด 3-1 และยิงอีก 1 ประตู เมื่อวันที่ 23 เมษายน ในนัดที่ชนะสโมสรขอนแก่น เอฟซี 3-1  ในเดือนมิถุนายน รณชัย ยิงประตูได้ในนัดที่แพ้คาบ้านต่อสโมสรโอสถสภา เอ็ม-150 สระบุรี 1-3
แม้ฤดูกาลนี้เขาจะได้ลงเล่นเป็นตัวจริงและกลับมายิงประตูอย่างต่อเนื่อง แต่ผลงานของทีมไม่เป็นที่น่าพอใจนัก โดยสโมสรพบกับความพ่ายแพ้ถึง 8 นัด จากการลงแข่งขัน 16 นัดในลีกและเป็นการแพ้ถึง 4 นัดรวด ทำให้ปีเตอร์ บัตเลอร์ กุนซือของทีมถูกปลด และแทนที่ด้วยพยงค์ ขุนเณร ในช่วงเดือนมิถุนายน
หลังจากเปลี่ยนแปลงกุนซือใหญ่ สโมสรก็เริ่มมีผลงานดีขึ้น โดยเมื่อวันที่12 มิถุนายน รณชัย ยิง 2 ประตูใส่สโมสรทีโอที เอสซี และพาทีมบุกไปคว้าชัยชนะมาได้ 3-1 จากนั้นสัปดาห์ต่อมา ในการแข่งขันฟุตบอลโตโยต้า ลีกคัพ 2554 รอบ 64 ทีมสุดท้าย รณชัย ยิงคนเดียวอีก 2 ประตู พาทีมบุกมาชนะจามจุรี ยูไนเต็ด ถึงสนามกีฬาจุฬาลงกรณ์มหาวิทยาลัย 2-0 และปิดฉากเลกแรกของฤดูกาล ด้วยการยิงประตูให้สโมสรไป 11 ประตู โดยเป็นการยิงในไทยพรีเมียร์ลีกถึง 9 ประตู
ในเลกที่ 2 ของฤดูกาล 2554 รณชัยยิงประตูช่วยให้ทีมเอาชนะสโมสรสุพรรณบุรี เอฟซี 2-0 ในการแข่งขันโตโยต้า ลีกคัพ รอบ 16 ทีมสุดท้าย เมื่อวันที่ 3 สิงหาคม และพาทีมผ่านเข้าถึงรอบก่อนรองชนะเลิศได้สำเร็จ โดยในรอบก่อนรองชนะเลิศบีอีซี เทโรศาสน ต้องพบกับสโมสรบุรีรัมย์-พีอีเอ ในการแข่งขันนัดแรกที่สนามไอโมบาย สเตเดี้ยม รณชัย ยิงให้ทีมขึ้นนำ 1-0 แต่กลับแพ้ไป 1-2 เมื่อหมดเวลา ส่วนในนัดที่ 2 แม้รณชัยจะยิงได้แต่ทีมก็แพ้คาบ้านไปอีก 2-6 ทำให้รวมสองนัดต้องตกรอบไปในที่สุด
ต่อมาเขายิงประตูที่ 10 ในไทยพรีเมียร์ลีกฤดูกาลนี้ได้ เมื่อวันที่ 22 สิงหาคม ในนัดที่บุกมาชนะสโมสรศรีราชา เอฟซี ถึงสนามซูซูกิ สเตเดี้ยม 1-0
รณชัย รังสิโย สามารถทำแฮตทริกได้เป็นครั้งที่ 2 ในอาชีพนักฟุตบอล โดยเป็นการทำแฮตทริกครั้งแรกในระดับไทยพรีเมียร์ลีก เมื่อวันที่ 27 สิงหาคม ในนัดที่เปิดบ้านถล่มสโมสรทีทีเอ็ม เอฟซี-พิจิตรไป 3-0
ในช่วงท้ายฤดูกาล เมื่อวันที่ 25 กันยายน รณชัยโหม่งประตูชัยให้ทีมเฉือนชนะสโมสรอาร์มี่ ยูไนเต็ด ไปได้ 1-0 ที่สนามเทพหัสดิน จากนั้นรณชัย ยิงได้อีก 1 ประตูในการแข่งขันไทยคม เอฟเอคัพ 2554 รอบ 16 ทีมสุดท้าย เมื่อวันที่ 30 พฤศจิกายน โดยเอาชนะศรีสะเกษ เอฟซีไปได้ 2-0
รณชัย ยิงประตูที่ 15 ในไทยพรีเมียร์ลีกฤดูกาลนี้ได้ในนัดที่บุกมาชนะขอนแก่น เอฟซี 3-0 ที่สนามกีฬากลางจังหวัดขอนแก่น เมื่อวันที่ 14 ธันวาคม
จบฤดูกาล 2554 รณชัยลงสนาม 37 นัด (ในไทยพรีเมียร์ลีก 31 นัด ลีกคัพ 5 นัด เอฟเอคัพ 1 นัด) และยิงไป 21 ประตู (ในไทยพรีเมียร์ลีก 15 ประตู ลีกคัพ 5 ประตู เอฟเอคัพ 1 ประตู) เป็นดาวซัลโวสูงสุดของทีม และติดทีมชาติไทยชุดอายุไม่เกิน 23 ปี ไปแข่งขันกีฬาซีเกมส์ 2011 ที่กรุงจาการ์ตา ประเทศอินโดนีเซียโดยรณชัย เป็นกัปตันทีมชาติในชุดนั้น แต่กลับตกรอบแรก
แบงค็อก ยูไนเต็ด
หลังหมดสัญญากับบีอีซี เทโรศาสน รณชัย รังสิโย ย้ายมาร่วมทีมแบงค็อก ยูไนเต็ด ที่เพิ่งเลื่อนชั้นขึ้นมาเล่นในไทยพรีเมียร์ลีก ในเดือนมกราคม พ.ศ. 2556 โดยได้รับเสื้อหมายเลข 11 และลงเล่นภายใต้การคุมทีมของสะสม พบประเสริฐ
รณชัย รังสิโย ลงสนามให้แบงค็อก ยูไนเต็ด นัดแรกเมื่อวันที่ 2 มีนาคม ในการแข่งขันไทยพรีเมียร์ลีก ที่ออกไปแพ้ให้กับสโมสรเพื่อนตำรวจ 0-1 ที่สนามกีฬามหาวิทยาลัยธรรมศาสตร์ ศูนย์รังสิต โดยในช่วงแรกที่ย้ายเข้ามา รณชัย รับบทเป็นกองหน้าตัวสำรองของทีม ที่มักจะถูกส่งลงสนามในช่วงท้ายของการแข่งขัน
วันที่ 29 พฤษภาคม รณชัย ได้รับโอกาสลงเล่นเป็นตัวจริง ในนัดที่พบกับสโมสรชัยนาท เอฟซี ที่สนามกีฬาศูนย์เยาวชนกรุงเทพมหานคร (ไทย-ญี่ปุ่น) โดยเขาสามารถยิงแฮตทริกได้อีกครั้ง และพาทีมเฉือนชนะไปได้ 3-2 จากนั้นในวันที่ 9 มิถุนายน รณชัย ได้รับบาดเจ็บที่เอ็นเข่าขวา ในระหว่างการแข่งขันกับสโมสรสงขลา ยูไนเต็ด ทำให้ต้องพักรักษาอาการบาดเจ็บถึง 3 เดือน และกลับมาลงสนามได้อีกครั้งในเดือนกันยายน ในช่วงท้ายของฤดูกาล โดยไม่สามารถยิงประตูเพิ่มได้ จบฤดูกาล 2556 รณชัย ลงสนามไป 17 นัด (ในไทยพรีเมียร์ลีก 16 นัด ลีกคัพ 1 นัด) ยิงในไทยพรีเมียร์ลีกไป 3 ประตู
ฤดูกาลต่อมา ในไทยพรีเมียร์ลีก 2557 สโมสรเปลี่ยนแปลงผู้ฝึกสอนเป็น รุย เบนโต โค้ชชาวโปรตุเกส โดยรณชัย ได้เปลี่ยนมาใส่เสื้อหมายเลข 9 และลงสนามนัดแรกในฤดูกาลนี้เมื่อวันที่ 23 กุมภาพันธ์ ในไทยพรีเมียร์ลีก นัดที่ออกไปแพ้สโมสรอาร์มี่ ยูไนเต็ด 2-1 ที่สนามกีฬากองทัพบก โดยเป็นตัวสำรองที่ถูกส่งลงมาเล่นในช่วง 10 นาทีสุดท้าย
ในเดือนเมษายน สโมสรได้เปลี่ยนผู้ฝึกสอนอีกครั้งเป็นธวัชชัย ดำรงอ่องตระกูล อดีตกองกลางทีมชาติไทย เนื่องจากผลงานของสโมสรในขณะนั้นไม่ค่อยดีนัก และต่อมารณชัย ก็สามารถยิงประตูแรกในฤดูกาลนี้ได้ ในการคุมทีมนัดแรกของธวัชชัย เมื่อวันที่ 20 เมษายน ที่สโมสรเปิดบ้านเฉือนชนะสโมสรราชบุรี-มิตรผล เอฟซี 1-0 และได้รับโอกาสเป็นตัวจริงมากขึ้น แต่กลับไม่สามารถยิงประตูในไทยพรีเมียร์ลีกเพิ่มได้ ในตลอดระยะเวลา 2 เดือนที่ธวัชชัย คุมทีม
ในช่วงปลายเดือนมิถุนายน ธวัชชัย ดำรงอ่องตระกูล กุนซือของทีมย้ายไปคุมทีมให้สโมสรเพื่อนตำรวจ โดยทีมได้แต่งตั้งให้อเล็กซานเดอร์ มาโน โพลกิ้ง โค้ชชาวเยอรมัน-บราซิล เข้ามาคุมทีมแทน ในยุคของมาโน โพลกิ้ง รณชัย ตกเป็นกองหน้าตัวสำรองอีกครั้ง และยิงได้อีก 1 ประตู โดยถูกส่งลงมาเป็นตัวสำรองและยิงปิดท้ายให้ทีมบุกมาชนะสโมสรศรีสะเกษ เอฟซี 1-3 เมื่อวันที่ 29 มิถุนายน และไม่สามารถยิงประตูเพิ่มได้จบฤดูกาล โดยสโมสรรอดพ้นจากการตกชั้นและฤดูกาลนี้เขายิงในลีกไปเพียงแค่ 2 ประตู จากการลงสนามในลีก 23 นัด
ฤดูกาล 2558 รณชัย ยิงประตูแรกได้ในการแข่งขันโตโยต้า ลีกคัพ 2558 รอบ 64 ทีมสุดท้าย เมื่อวันที่ 18 เมษายน ที่พบกับสโมสรราชประชา ที่สนามมหาวิทยาลัยเทคโนโลยีพระจอมเกล้า ลาดกระบัง โดยยิงปิดท้ายให้ต้นสังกัดบุกมาชนะไป 2-0 และยิงประตูแรกในไทยพรีเมียร์ลีกฤดูกาลนี้ ได้เมื่อวันที่ 29 เมษายน ในนัดที่เปิดบ้านเอาชนะสโมสรกัลฟ์-สระบุรี 4-2
เปเตร์ เปการีก
เปเตร์ เปการีก (ˈpeter ˈpekariːk; เกิดวันที่ 30 ตุลาคม ค.ศ. 1986) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหลังให้กับแฮร์ทา เบเอ็สเซและทีมชาติสโลวาเกีย
ซิลินา
เปการีกเกิดที่เมืองซิลินา และเริ่มต้นเส้นทางฟุตบอลกับสโมสรเยาวชนของเมืองนี้เอง เขาลงเล่นนัดแรกในสโลวักซูเปอร์ลีกา ให้กับ ZŤS Dubnica ด้วยสัญญายืมตัวจากซิลินา ในฤดูกาลแรก เขาได้ลงเล่น 27 นัด และกลับสู่ซิลินาในช่วงฤดูร้อน ค.ศ. 2005 เขาคว้าแชมป์ลีกในฤดูกาล 2006–07 ซึ่งเขาได้ลงเล่น 35 นัด
ว็อลฟส์บูร์ก
เขาลงเล่นในครึ่งฤดูกาลแรกของสโลวักซูเปอร์ลีกาในฤดูกาล 2008–09 และเซ็นสัญญา 4 ปีครึ่งกับเฟาเอฟเอล ว็อลฟส์บูร์ก สโมสรในบุนเดิสลีกา เมื่อเดือนมกราคม ค.ศ. 2009
วันที่ 31 มกราคม ค.ศ. 2009 นัดที่ 18 ของฤดูกาล เขาลงเล่นนัดแรกในบุนเดิสลีกาซึ่งว็อลฟส์บูร์กเสมอกับเอฟเซเคิล์น 1–1 โดยในครึ่งเวลาแรก โค้ชของเขา เฟลิกซ์ มากัท ได้เปลี่ยนตัวเปการีกลงมาเล่นแทน Cristian Zaccardo เขาลงเล่นในครึ่งฤดูกาลหลังเกือบครบทุกนัด และช่วยพาว็อลฟส์บูร์กคว้าแชมป์ลีกสมัยแรกของสโมสร
Kayserispor
ในเดือนสิงหาคม ค.ศ. 2011 เปการีกย้ายไปเล่นให้สโมสรในประเทศตุรกีอย่าง Kayserispor ในฤดูกาล 2011–12 ด้วยสัญญายืมตัว
แฮร์ทาเบอร์ลิน
หลังจากผ่านไปหนึ่งปีในตุรกี เปการีกได้กลับสู่ประเทศเยอรมนีอีกครั้ง และเซ็นสัญญากับสโมสรกีฬาแฮร์ทาเบอร์ลิน
ในวันที่ 31 มีนาคม ค.ศ. 2017 ฤดูกาลที่แปดของเขาในเยอรมนี เปการีกทำประตูแรกในบุนเดิสลีกา ในนัดที่แพ้ฮ็อฟเฟินไฮม์ 1–3 โดยนัดนั้นเป็นนัดที่ 151 ในบุนเดิสลีกาของเขา
ทีมชาติ
เปการีกลงเล่นทีมชาตินัดแรกในการพบกับสหรัฐอาหรับเอมิเรตส์ เมื่อวันที่ 10 ธันวาคม ค.ศ. 2006 เขายิงประตูแรกในนัดที่สโลวาเกียเปิดบ้านเอาชนะซานมารีโน 7–0 เขาเป็นส่วนหนึ่งของทีมชาติสโลวาเกียในการแข่งขันฟุตบอลโลก 2010 และฟุตบอลชิงแชมป์แห่งชาติยุโรป 2016
เกียรติประวัติ
MŠK Žilina
ว็อลฟส์บูร์ก
แฮร์ทาเบอร์ลิน
เดอะซูพรีมส์
เดอะซูพรีมส์ (The Supremes) เป็นวงนักร้องหญิงล้วนอเมริกัน เป็นศิลปินแรกของค่ายโมทาวน์ ตั้งแต่ทศวรรษ 1960 ก่อตั้งครั้งแรกในชื่อ เดอะพริเมตส์ ในเมืองดีทรอยต์ รัฐมิชิแกน สหรัฐอเมริกา ใน ค.ศ. 1959 บทเพลงของวงที่เป็นที่รู้จักดี มีในแนวเพลงดู-ว็อป ป็อป โซล เพลงละครบรอดเวย์ ไซเคเดลิกโซล และดิสโก้ พวกเธอถือเป็นศิลปินที่ประสบความสำเร็จมากที่สุดของค่ายโมทาวน์ กับซิงเกิ้ลฮิตอันดับ 1 ถึง 12 ซิงเกิลบนชาร์ตบิลบอร์ดฮอต 100 โดยเพลงฮิตส่วนมากเขียนและมีโปรดิวเซอร์เป็น ทีมและนักเขียนหลักของโมทาวน์ที่ชื่อ Holland-Dozier-Holland ในช่วงจุดสูงสุดของวงในช่วงกลางทศวรรษ 1960 เดอะซูพรีมส์ถือเป็นคู่แข่งสำคัญของวงเดอะบีทเทิลส์ ในความนิยมทั่วโลก และประสบความสำเร็จเปิดทางให้กับเพลงแนวแอฟริกัน-อเมริกัน อาร์แอนด์บี และนักดนตรีให้ประสบความสำเร็จในกระแสหลัก
สมาชิกยุคก่อตั้งวงประกอบด้วย ฟลอเรนซ์ บัลลาด,แมรี วิลสัน, ไดอาน่า รอส และเบตตี แม็กโกล์น ทั้งสี่คนเติบโตในย่าน Brewster-Douglass ในดีทรอยต์ โดยก่อตั้งวงในชื่อเดอะพริเมตส์ วงเสริมให้กับเดอะไพรมส์ (กับพอล วิลเลียมส์และเอดดี เคนดริกส์ ที่ก่อตั้งวงเดอะเทมเทชันส์) ต่อมาบาร์บารา มาร์ตินมาแทนที่ แม็กโกล์น ในปี 1960 และทางวงได้เซ็นสัญญากับโมทาวน์และเปลี่ยนชื่อในปีนี้ว่า เดอะซูพรีมส์ ต่อมามาร์ตินได้ออกจากวงช่วงต้นปี 1962 จนรอส, บัลลาด และวิลสัน ก็ยังคงวงในฐานะศิลปินกลุ่มสามคน
ช่วงกลางคริสต์ทศวรรษที่ 1960 เดอะซูพรีมส์ประสบความสำเร็จในกระแสนิยมอย่างมาก ด้วยรอสเป็นนักร้องนำของวง ใน ค.ศ. 1967 เบอร์รี กอร์ดี ประธานของค่ายโมทาวน์ได้เปลี่ยนชื่อวงมาเป็น ไดอาน่า รอสแอนด์เดอะซูพรีมส์ และมีซินดี เบิร์ดซองมาแทนบัลลาดแทน รอสออกไปทำงานเป็นนักร้องเดี่ยวในปี 1970 และต่อมาวงก็มี Jean Terrell มาแทน จากจุดนี้วงได้เปลี่ยนชื่อกลับมาเป็นเดอะซูพรีมส์อีกครั้ง หลังจากนั้นใน ค.ศ. 1972 สมาชิกของวงก็ได้เปลี่ยนแปลงอยู่บ่อยครั้ง โดยมี ลินดา ลอเรนซ์, เชอร์รี เพย์น และซูเซย์ กรีน ต่างเป็นสมาชิกของกลุ่มในช่วงระหว่างกลางคริสต์ทศวรรษที่ 1970 จนเดอะซูพรีมส์ก็ได้ยุบวงในที่สุดในปี ค.ศ. 1977 หลังจากก่อตั้งวงมา 18 ปี
ประเทศแอฟริกาใต้ในโอลิมปิกฤดูร้อน 2012
สาธารณรัฐแอฟริกาใต้ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
Hylocarpa
Hylocarpa เป็นสกุลของพืชดอกที่อยู่ในวงศ์ Humiriaceae มีเพียงสปีชีส์เดียวคือ Hylocarpa heterocarpa.
ถิ่นกำเนิดของมันคือ ตอนเหนือของบราซิล
จักรวรรดิพาลไมรีน
จักรวรรดิพาลไมรีน (Imperium Palmyrenum Palmyrene Empire) เป็นจักรวรรดิที่แยกตัวออกจากจักรวรรดิโรมันระหว่างวิกฤติการณ์ของคริสต์ศตวรรษที่ 3 ที่ประกอบด้วยจังหวัดโรมัน ซีเรีย, ซีเรียปาเลสตินา, โรมัน และบริเวณส่วนใหญ่ของอานาโตเลีย โดยมีเมืองหลวงอยู่ที่ พาลไมรา พาลไมรีนรุ่งเรืองระหว่างปี ค.ศ. 260 จนถึงปี ค.ศ. 273 จักรวรรดิพาลไมรีนมีพระราชินีเซโนเบียเป็นผู้ปกครองในนามของพระราชโอรสวาบาลลาธัส (Vaballathus)
วิกฤติการณ์ของคริสต์ศตวรรษที่ 3
แม้ว่าจะประสบกับวิกฤติการณ์ต่าง ๆ หลายครั้งแต่จักรวรรดิโรมันที่ก่อตั้งขึ้นในสมัยของออกัสตัส ซีซาร์ก็สามารถดำรงอยู่ได้ แต่เมื่อจักรพรรดิอเล็กซานเดอร์ เซเวรัสถูกสังหารโดยทหารในปี ค.ศ. 235, กองทหารโรมันได้รับความพ่ายแพ้ในการรณรงค์ทางสงครามต่อซาสซานิยะห์เปอร์เซีย และการล่มสลายของจักรวรรดิ ผู้นำทางการทหารต่างก็เริ่มต่อสู้แย่งชิงอำนาจกันภายในจักรวรรดิ ซึ่งเป็นผลทำให้พรมแดนโรมันถูกละเลยและกลายเป็นเป้าหมายในการโจมตีโดยชนกลุ่มต่าง ๆ ที่รวมทั้งคาร์เพียน, กอธ, แวนดัล และ อลามานนิ และรวมทั้งการรุกรานโดยตรงของซาสซานิยะห์อย่างรุนแรงทางตะวันออก
ในที่สุดในปี ค.ศ. 258 ความแตกแยกก็เกิดขึ้นจากภายใน เมื่อจักรวรรดิถูกแบ่งเป็นสามส่วน จังหวัดโรมันกอล, บริเตน และ ฮิสปาเนีย แยกตัวไปเป็นจักรวรรดิกอล
กีฬาสกีนอร์ดิกผสมในโอลิมปิกฤดูหนาว 2022 – รอบคัดเลือก
กีฬาสกีนอร์ดิกผสมในโอลิมปิกฤดูหนาว 2022 – รอบคัดเลือก เป็นการแข่งขันสกีนอร์ดิกผสมเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 55 ตำแหน่ง
การจัดสรรโควต้า
''ณ วันที่ 16 กรกฎาคม พ.ศ. 2564''
ประเทศโซมาเลียในโอลิมปิกฤดูร้อน 2012
ประเทศโซมาเลีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
Hydrobryum
Hydrobryum เป็นสกุลของพืชดอกที่อยู่ในวงศ์ Podostemaceae.
ถิ่นกำเนิดของมันคือ เนปาลถึงญี่ปุ่นและ อินโดจีน
เอฟรีติงเชนเจส
เอฟรีติงเชนเจส (Everything Changes) เป็นสตูดิโออัลบั้มชุดที่สองของวงบอยแบนด์เทกแดท ออกจำหน่ายในวันที่ 11 ตุลาคม 1993 อัลบั้มนี้เป็นอัลบั้มที่ประสบความสำเร็จอย่างมาก โดยมีเพลงอันดับ 1 ถึง 4 เพลง [คือเพลง Pray (เพลงนี้เป็นเพลงแรกของวงที่สามารถขึ้นถึงอันดับ 1 ได้สำเร็จ), Relight My Fire(โดยเพลงนี้เป็นเพลงคัฟเวอร์ของแดน ฮาร์ทแมน), Babe และ Everything Changes] ส่วนซิงเกิลแรก Why Can't I Wake Up with You นั้นขึ้นถึงอันดับ 2 ทั้งที่สตูดิโออัลบั้มก่อน Take That and Party ไม่มีซิงเกิ้ลใดขึ้นถึงอันดับ 1 เลย และตัวอัลบั้มก็ขึ้นอันดับ 1 เช่นกัน ซิงเกิ้ลที่ 6 คือ "Love Ain't Here Anymore" หยุดอยู่ที่อันดับ 3 อัลบั้มนี้ขายได้ถึง 3 ล้านชุดทั่วโลก โดย 11 จาก 13 เพลงในอัลบั้มมีแกรี บาร์โลว์เป็นคนแต่ง
เรื่องอื้อฉาวฟุตบอลอิตาลี พ.ศ. 2549
'''ข่าวอื้อฉาวในฟุตบอลอิตาลี พ.ศ. 2549''' (Calciocaos หรือ Calciopoli) เป็นข่าวอื้อฉาวที่เกิดขึ้นในการแข่งขันฟุตบอลเซเรียอา ในฤดูกาล 2005-2006 เรื่องราวทั้งหมดถูกตรวจสอบในเดือนพฤษภาคม พ.ศ. 2549 โดยทีมชั้นนำในฟุตบอลอิตาลีอย่าง ยูเวนตุส เอซี มิลาน ฟิออเรนตีนา ลาซีโอ และ เรจจีนา ได้มีส่วนเกี่ยวข้อง โดยผู้จัดการของทีมเหล่านี้ได้มีการนัดแนะกับองค์กรของกรรมการตัดสินฟุตบอลก่อนการแข่งขัน ส่งผลให้ทีมฟุตบอล ยูเวนตุสซึ่งได้เป็นแชมป์ตกไปอยู่ เซเรียบี พร้อมทั้ง ฟีออเรนตินา และลาซีโอ ขณะที่ทีมเอซีมิลานและเรจจินาโดนตัดแต้ม และทีมเหล่านี้จะไม่ได้ไปลงแข่งในยูฟ่า แชมเปียนส์ลีก และ ยูฟ่าคัพ ในฤดูกาล 2006-2007 นอกจากนี้นักฟุตบอล 12 คนจากยูเวนตุสได้ย้ายสโมสรออกไป
ในอดีตในปี พ.ศ. 2523 ได้มีเหตุการณ์คล้ายคลึงกันเกิดขึ้นในเซเรียอามาก่อน
Hyalosepalum
ถิ่นกำเนิดคือเขตร้อนและแอฟริกาตอนใต้ มาดากัสการ์
สปีชีส์ในสกุล ได้แก่:
ซูเปอร์เซนไทแบทเทิล ไดซ์โอ DX
ซูเปอร์เซนไทแบทเทิล ไดซ์โอ DX (ดีลักซ์) ผลิตโดยบริษัทบันได เป็นเกมส์ต่อสู้ในรูปแบบเกมตู้ผสมการ์ดเกมดาต้าการ์ดดัสที่พัฒนามาจากซูเปอร์เซนไทแบทเทิล ไดซ์โอ  โดยได้นำตัวละครจากซีรีส์ขบวนการนักสู้ทั้ง 35 ขบวนการเข้าไว้ด้วยกันเริ่มเปิดใช้บริการเล่นครั้งแรกเมื่อวันที่ 1 กุมภาพันธ์ ค.ศ. 2011
ครูซ่าส์ท้าศิษย์แสบ
เรื่องราว
หลังจากฮ่องเต้ทรงดำริว่าชายหญิงควรมีความเท่าเทียมกัน พระองค์จึงเปิดโอกาสให้ผู้หญิงเข้าเรียนในโรงเรียนได้เป็นครั้งแรกโดยใช้ "หงเหวิน" ในเมืองฉางอันเป็นโรงเรียนนำร่อง ซึ่งนับเป็นการขัดต่อธรรมเนียมปฏิบัติที่มีมาแต่โบราณจึงเกิดการต่อต้านในทางลับจากกลุ่มอนุรักษ์นิยม เพื่อให้แนวคิดดังกล่าวเป็นไปตามพระราชประสงค์ และป้องกันกลุ่มขั้วอำนาจเก่าที่มีหัวอนุรักษ์เข้ามาป่วนและขัดขวาง สายลับ "หลิวอ้าวเทียน" จึงได้รับมอบหมายให้แฝงตัวมาเป็นครูสอนวิชาการต่อสู้และศิลปะการป้องกันตัวที่โรงเรียนหงเหวิน
เพียงวันแรกที่มาถึงเมืองฉางอัน หลิวอ้าวเทียนก็ดันขึ้นประลองผิดเวที ทำให้งานประลองหาคู่ของ "ลู่หยุนเฟย" ต้องล้มลงอย่างไม่เป็นท่า ลู่หยุนเฟยทั้งรู้สึกอับอายและเจ็บแค้นจึงตามมาเอาคืนหลิวอ้าวเทียนถึงโรงเรียนหงเหวินและได้กลายเป็นครูไปอีกคน หลังจากนั้น ตำนานรัก (สไตล์ลิ้นกับฟัน) ของทั้งคู่ก็เริ่มต้นขึ้นท่ามกลางปัญหาและเรื่องราวชวนปวดหัวของเหล่าบรรดาลูกศิษย์ตัวแสบ แถมยังมีครูหนุ่มอีกคนเข้ามาแทรกกลางจนกลายเป็นรักสามเส้า นอกจากปัญหาเรื่องงานและเรื่องส่วนตัวแล้ว หลิวอ้าวเทียนยังต้องรับมือกับคนของกลุ่มอนุรักษ์นิยมที่จ้องเอาชีวิตเขาและทำลายโรงเรียนหงเหวินอีกด้วย
ปฏิบัติการไทดัลเวฟ
ปฏิบัติการไทดัลเวฟ เป็นการโจมตีทางอากาศโดยการทิ้งระเบิดของกองทัพอากาศทหารบกสหรัฐ (USAAF) ฐานทัพในลิเบียและอิตาลีทางตอนใต้บนโรงกลั่นน้ำมันเก้าแห่งบริเวณรอบเมืองโปลเยชต์ ประเทศโรมาเนีย เมื่อวันที่ 1 สิงหาคม ค.ศ. 1943 ในช่วงสงครามโลกครั้งที่สอง มันเป็นภารกิจการทิ้งระเบิดทางยุทธศาสตร์และเป็นส่วนหนึ่งของการทัพน้ำมัน เพื่อขัดขวางการผลิตเชื้อเพลิงปิโตเลียมไปยังฝ่ายอักษะ ภารกิจครั้งนี้ผลปรากฏว่า "ไม่สามารถตัดทอนการผลิตโดยรวมได้"
ภารกิจครั้งนี้เป็นหนึ่งในบทเรียนที่แสนราคาแพงสำหรับกองกำลังอากาศแห่งกองทัพสหรัฐในสงครามภูมิภาคยุโรป ด้วยการสูญเสียเครื่องบินรบ 53 ลำและพลขับเครื่องบิน 660 นาย เป็นความล้มเหลวครั้งที่สองที่เลวร้ายที่เคยประสบมาโดยกองกำลังอากาศแห่งกองทัพสหรัฐในภารกิจเดียว และวันต่อมาได้ถูกเรียกขานว่า "อาทิตย์ทมิฬ" (Black Sunday) เหรียญแห่งเกียริตยศ (Medal of Honor) ห้าเหรีญและกางเขนปฏิบัติภารกิจพิเศษ (Distinguished Service Cross) จำนวนมากได้ปูนบำเหน็จแก่สมาชิกพลขับเครื่องบินในปฏิบัติการไทดัลเวฟ
สถาปัตยกรรมจีน-โปรตุเกส
สถาปัตยกรรมจีน-โปรตุเกส (Sino-Portuguese Architecture) คือรูปแบบของสถาปัตยกรรมที่ผสมผสานกันระหว่างตะวันออกกับตะวันตก คือ โปรตุเกส จีน และมลายูในแหลมมลายูสมัยจักรวรรดินิยมตะวันตก ราวปี พ.ศ. 2054 สามารถพบเห็นได้ในมะละกา ปีนัง สิงคโปร์ มาเก๊า รวมถึงไทย เช่น ในเขตเทศบาลนครภูเก็ตซึ่งมีจำนวนมากและสมบูรณ์ที่สุดแห่งหนึ่งในประเทศไทย
สถาปัตยกรรมจีน-โปรตุเกสเดินทางเข้าสู่ประเทศไทยในสมัยที่พระยารัษฎานุประดิษฐ์มหิศรภักดี (คอซิมบี้ ณ ระนอง) เป็นสมุหเทศาภิบาลสำเร็จราชการมณฑลภูเก็ต ในช่วงปี พ.ศ. 2444–2456 ตรงกับสมัยพระบาทสมเด็จพระจุลจอมเกล้าเจ้าอยู่หัว พระยารัษฎานุประดิษฐ์ฯ ถือเป็นผู้ที่พัฒนาเมืองภูเก็ตให้มีความเจริญในทุก ๆ ด้าน โดยเฉพาะการวางผังเมืองภูเก็ตใหม่ในระบบกริดตาราง
ประวัติ
ชาวโปรตุเกสได้เข้ามาตั้งถิ่นฐานและทำการค้าบริเวณเมืองท่ามะละกา และได้นำเอาศิลปวัฒนธรรมตลอดจนวิทยาการตะวันตกเข้ามาเผยแพร่ และได้สร้างบ้านและสถาปัตยกรรมตามรูปแบบของตน ส่วนช่างชาวจีนได้นำผังการก่อสร้างไปดำเนินการ แต่ลักษณะของสถาปัตยกรรมได้เพี้ยนไปจากเดิม โดยช่างชาวจีนได้ตกแต่งลวดลายสัญลักษณ์รวมถึงลักษณะรูปแบบบางส่วนของตัวอาคารตามคติความเชื่อของจีน เกิดการผสมผสานกันระหว่างสถาปัตยกรรมโปรตุเกสกับจีน เป็นเอกลักษณ์เฉพาะตัวขึ้นท่ามกลางสังคมของกลุ่มชน 3 เชื้อชาติ อันได้แก่โปรตุเกส จีน และมลายู ในดินแดนแหลมมลายู ต่อมาเมื่อชาวดัตช์และอังกฤษเข้ามามีอิทธิพลในดินแดนแถบนี้ ก็ได้ปรับปรุงรูปแบบของอาคารโดยดัดแปลงและเพิ่มเติมลวดลายต่าง ๆ และมีชื่อเรียกลักษณะการก่อสร้างอาคารเหล่านี้ว่า สถาปัตยกรรม "จีน-โปรตุเกส" คำว่า Sino หมายถึง จีน และคำว่า Portuguese หมายถึง โปรตุเกส แม้ว่าชาวอังกฤษและชาวดัตช์จะเข้ามามีอิทธิพลในการผสมผสานศิลปะของตนเข้าไปในยุคหลังด้วยก็ตามก็ยังเรียกรวมกันว่า จีน-โปรตุเกส
ในประเทศไทยพบสถาปัตยกรรมจีน-โปรตุเกสได้ในภูเก็ต รวมถึงระนอง กระบี่ ตะกั่วป่า พังงา ตรัง และสตูล ซึ่งอาคารส่วนใหญ่สร้างในสมัยของพระยารัษฎานุประดิษฐ์มหิศรภักดี (คอซิมบี้ ณ ระนอง) เป็นสมุหเทศาภิบาลสำเร็จราชการมณฑลภูเก็ต ในช่วงปี พ.ศ. 2444–2456 ในสมัยรัชกาลที่ 5 ภูเก็ตในสมัยนั้นมีความสัมพันธ์ทางด้านการค้ากับปีนัง อาคารแบบจีน-โปรตุเกสได้ถูกสร้างขึ้นโดยนักธุรกิจชาวจีนที่มีความร่ำรวยจากการทำธุรกิจเหมืองแร่ดีบุก
เมื่อปี พ.ศ. 2537 เทศบาลนครภูเก็ต รวมทั้งหน่วยงานจากภาครัฐและองค์กรเอกชน องค์กรท้องถิ่นในเมืองภูเก็ต ได้ร่วมกันพัฒนาและอนุรักษ์ย่านเมืองเก่าขึ้นมา มีการกำหนดให้พื้นที่ประมาณ 210 ไร่ ซึ่งครอบคลุมถนนรัษฎา ถนนพังงา ถนนเยาวราช ถนนกระบี่ ถนนดีบุก ถนนถลาง และถนนเทพกระษัตรี ให้เป็นพื้นที่อนุรักษ์สิ่งแวดล้อมศิลปกรรม โดยออกเป็นประกาศกระทรวงวิทยาศาสตร์และเทคโนโลยี ได้มีการควบคุมให้พื้นที่อนุรักษ์นี้ ให้มีความสูงอาคารได้ไม่เกิน 12 เมตร และยังได้ส่งเสริมให้มีการพัฒนาอาคารในรูปแบบดั้งเดิมไว้ อย่างเช่นมีการให้เว้นช่องทางเดินด้านหน้า และคงรูปแบบอาคารลักษณะจีน-โปรตุเกสไว้ เพื่อให้เป็นเอกลักษณ์ของเมืองภูเก็ต
อย่างไรก็ดี นักวิชาการด้านมรดกสถาปัตยกรรมบางท่านเสนอว่าการเรียกสถาปัตยกรรมยุคอาณานิคมในเอเชียตะวันออกเฉียงใต้ที่ผสมผสานอิทธิพลจีนและตะวันตกว่า จีน-โปรตุเกส นั้นก่อให้เกิดความเข้าใจที่คลาดเคลื่อนเกี่ยวกับบริบททางประวัติศาสตร์ของสถาปัตยกรรมกลุ่มนี้ และเสนอให้เรียกว่า สถาปัตยกรรมสรรค์ผสานนิยม (eclectic architectural style) แทน
ลักษณะ
ลักษณะของสถาปัตยกรรมแบบจีน-โปรตุเกสคือการผสมผสานระหว่างสถาปัตยกรรมยุโรปกับศิลปะจีน กล่าวคือ "สถาปัตยกรรมแบบอาณานิคม" (colonial style) ถ้าเป็นอาคารสองชั้นกึ่งร้านค้ากึ่งที่อยู่อาศัย (shop-house หรือ semi-residential) จะมีด้านหน้าอาคารที่ชั้นล่างมีช่องโค้ง (arch) ต่อเนื่องกันเป็นระยะ ๆ เพื่อให้เกิดการเดินเท้า ที่ภาษาไทยเรียกทับศัพท์ว่า "อาเขต" (arcade) หรือที่ภาษาจีนฮกเกี้ยนเรียกว่า หง่อคาขี่ ซึ่งมีความหมายว่า ทางเดินกว้างห้าฟุต ในภาษามลายูแปลว่าทางเดินเท้า กากี่แปลว่าเท้า นอกจากอาเขตแล้ว อาคารแบบอาณานิคมมีการนำลวดลายศิลปะตะวันตกแบบกรีก-โรมัน หรือเรียกว่า "ศิลปะคลาสสิก" เช่น หน้าต่างวงโค้งเกือกม้า หรือหัวเสาแบบไอโอนิก (แบบม้วนก้นหอย) และคอรินเทียน (มีใบไม้ขนาดใหญ่ประดับ) เป็นต้น ซึ่งนักวิชาการบางท่านอาจเรียกสถาปัตยกรรมแบบนี้ว่า "คลาสสิกใหม่"
สิ่งที่ผสมผสานศิลปะจีนคือ ลวดลายการตกแต่ง ไม่ว่าจะเป็นภาพประติมากรรมนูนต่ำหรือนูนสูงทำด้วยปูนปั้นระบายสีของช่างฝีมือจีนประดับอยู่บนโครงสร้างอาคารแบบโปรตุเกส บานประตูหน้าต่าง ตลอดจนการตกแต่งภายในที่มีลักษณะเป็นศิลปะแบบจีน
ซีริล
ซีริล อาจหมายถึง
Кирило (значення)
โบสถ์น้อย
โบสถ์น้อย หรือ วัดน้อย (chapel) เป็นสิ่งก่อสร้างอิสระหรือโครงสร้างภายในสิ่งก่อสร้างของคริสต์ศาสนสถาน ถ้าเป็นสิ่งก่อสร้างอิสระก็มีขนาดต่าง ๆ ตั้งแต่ใหญ่ขนาดมหาวิหารย่อย ๆ ไปจนถึงโบสถ์น้อยเล็ก ๆ ข้างทาง เช่นเดียวกับถ้าเป็นส่วนหนึ่งของสิ่งก่อสร้างขนาดก็ขึ้นอยู่กับฐานะของผู้สร้าง โบสถ์น้อยที่เป็นส่วนหนึ่งของสิ่งก่อสร้างอาจจะเป็นส่วนหนึ่งของมหาวิหาร, โบสถ์ใหญ่ ๆ, ปราสาท, วัง, คฤหาสน์, วิทยาลัย, โรงพยาบาล คุก หรือสุสาน บางครั้งโบสถ์น้อยที่สร้างในมหาวิหารจะสร้างเพื่อจุดประสงค์อย่างใดอย่างหนึ่งเป็นพิเศษ เช่น "โบสถ์น้อยแม่พระ" ที่มักจะสร้างเป็นโบสถ์น้อยที่อยู่ทางตะวันออกสุดของโบสถ์ หรือ "โบสถ์น้อยศีลศักดิ์สิทธิ์" ที่ตั้งติดกับโบสถ์และใช้เป็นที่เก็บไวน์ และขนมปังที่ใช้ในพิธีศีลมหาสนิท ถ้าโบสถ์น้อยมีขนาดค่อนข้างเล็กที่สร้างเป็นคูหาภายในทางด้านข้างหรือทางด้านหลังของมหาวิหารหรือโบสถ์ก็อาจจะเรียกว่า "คูหาสวดมนต์" ความหมายเป็นนัยยะของโบสถ์น้อยคือเป็นสิ่งก่อสร้างที่เป็นส่วนบุคคลหรือกลุ่มบุคคลไม่ใช่สถาบันศาสนา เช่น โบสถ์น้อยของปราสาท หรือโบสถ์น้อยส่วนตัวภายในมหาวิหารเป็นต้น
เขตอันเดิลฟิงเงิน
อันเดิลฟิงเงิน (Andelfingen) เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคืออันเดิลฟิงเงิน
เทศบาล
เขตอันเดิลฟิงเงินประกอบด้วย 14 เทศบาล:
บีทีเอส (กลุ่มนักร้อง)
บีทีเอส (หรือ บังทันบอยส์ Bangtan Boys) เป็นบอยแบนด์เกาหลีใต้ ที่ก่อตั้งใน ค.ศ. 2010 และเปิดตัวใน ค.ศ. 2013 สังกัดบิกฮิตเอนเตอร์เทนเมนต์ ประกอบด้วยสมาชิกเจ็ดคนคือ จิน, ชูกา, เจ-โฮป, อาร์เอ็ม, จีมิน, วี และจ็องกุก สมาชิกของวงร่วมเขียนและร่วมผลิตตามตัวตนของพวกเขา โดยดั้งเดิมเป็นวงฮิปฮอป แนวเพลงของพวกเขาค่อย ๆ พัฒนาให้เข้ากับแนวเพลงหลากหลายแนว เนื้อเพลงมักพูดถึงสุขภาพทางจิต, ปัญหาของวัยเยาว์–นักเรียนและการก้าวผ่านวัย, ความสูญเสีย, การเดินทางสู่การรักตนเอง และการแยกอยู่ตัวคนเดียว (individualism) ผลงานพวกของเขายังอ้างอิงถึงวรรณกรรม, ปรัชญา, แนวคิดทางจิตวิทยา รวมถึงเนื้อเรื่องเกี่ยวกับจักรวาลคู่ขนานอยู่บ่อยครั้ง
รางวัลและความสำเร็จ
เมื่อวันที่ 7 พฤศจิกายน 2019 บีทีเอสกลายเป็นวงเคป็อปวงแรกที่ยังคงอยู่ใน บิลบอร์ด 200 ตลอดทั้งปี อัลบั้ม "Love Yourself: Answer" กลับเข้ามาในชาร์ตอัลบั้มหลักของบิลบอร์ดในวันจันทร์ที่ 4 พฤศจิกายน (ลำดับที่ 165) และในเดือนพฤศจิกายน 2019 ยังคงอยู่ในชาร์ตเป็นเวลา 52 สัปดาห์ติดต่อกัน ทำให้เป็นอัลบั้มเคป็อปอัลบั้มแรกและอัลบั้มเดียวในปัจจุบันที่สามารถทำได้ ในเดือนตุลาคมปี 2020 บีทีเอสติดอันดับ Artist 100 ของบิลบอร์ด เป็นสัปดาห์ที่ 11 ติดต่อกัน โดยขยายสถิติของพวกเขาเป็นสัปดาห์ที่ติดต่อกันมากที่สุดอันดับหนึ่ง ในชาร์ตเพลงดูโอและกลุ่ม
ผลงานเพลง
สตูดิโออัลบั้มภาษาเกาหลี
สตูดิโออัลบั้มภาษาญี่ปุ่น
จู จิน-โม
จู จิน-โม (주진모; ชื่อเกิด พัก จิน-แท (Park Jin-tae); เกิด 26 กันยายน พ.ศ. 2517) เป็นนักแสดงชาวเกาหลีใต้ เขามีชื่อเสียงจากการรับนำในภาพยนตร์เรื่อง แฮปปี้เอนด์ (1999) ซึ่งเขาได้รับรางวัลแกรนด์เบลล์อวอร์ดส์ สาขานักแสดงสมทบชายยอดเยี่ยม, 200 ปอนด์สบิวตี้ (2006), และ อะฟรอเซนฟลาวเออร์ (2008) ซึ่งเขาได้รับรางวัล Baeksang Arts Awards สาขานักแสดงนำชายยอดเยี่ยม และยังมีละครโทรทัศน์เรื่องจักรพรรดินีกี (2013)
แหล่งข้อมูลอื่น
1974
สมิธสัน เทนแนนต์
สมิธสัน เทนแนนต์ (Smithson Tennant; 30 พฤศจิกายน ค.ศ. 1761 – 22 กุมภาพันธ์ ค.ศ. 1815 ) เป็นนักเคมีชาวอังกฤษ เกิดที่เมืองเซลบี เป็นบุตรของแคลเวิร์ต เทนแนนต์และแมรี ดอนต์ เทนแนนต์เรียนที่โรงเรียนเบฟเวอร์ลีย์แกรมมาร์และเรียนวิชาแพทย์ที่มหาวิทยาลัยเอดินบะระ ก่อนจะย้ายไปเรียนที่มหาวิทยาลัยเคมบริดจ์
เทนแนนต์ค้นพบว่าเพชรและแกรไฟต์ประกอบขึ้นจากคาร์บอนเหมือนกัน ในด้านการเกษตร เทนแนนต์แนะนำให้ใช้แคลเซียมคาร์บอเนตในการปัญหาดินเปรี้ยว ในปี ค.ศ. 1801 เทนแนนต์ร่วมมือกับวิลเลียม ไฮด์ วอลลัสตันในการทดลองสกัดสินแร่ของแพลทินัม จนค้นพบธาตุอิริเดียมและออสเมียมในปี ค.ศ. 1803 ต่อมาในปี ค.ศ. 1813 เทนแนนต์ดำรงตำแหน่งศาสตราจารย์ด้านเคมีที่มหาวิทยาลัยเคมบริดจ์ แต่สองปีต่อมา เทนแนนต์ประสบอุบัติเหตุเสียชีวิตใกล้เมืองบูลอน-ซู-แมร์ในฝรั่งเศส ต่อมาชื่อของเทนแนนต์ได้รับการนำไปตั้งเป็นชื่อแร่เทนแนนไทต์
เอแคเทอรีนา แวนดารีวา
ค.ศ. 2016 เธอได้เดินทางมายังค่ายมวยของบัวขาว บัญชาเมฆ เพื่อเก็บตัวก่อนเข้าร่วมการแข่งขันที่เมืองพัทยา จังหวัดชลบุรี
เส้นเมริเดียนที่ 67
เส้นเมริเดียนที่ 67 อาจหมายถึง:
Hyalocalyx
Hyalocalyx เป็นสกุลของพืชดอกที่อยู่ในวงศ์ Passifloraceae มีเพียงสปีชีส์เดียวคือ Hyalocalyx setifer.
ถิ่นกำเนิดคือแทนซาเนียถึงโมซัมบิก มาดากัสการ์
24/7
24/7 หรือ 24/7/365 (ออกเสียงเป็น Twenty-four seven) เป็นตัวเลขย่อที่มาจาก “24 ชั่วโมงต่อวัน, 7 วันต่อหนึ่งสัปดาห์” หรือ “24 ชั่วโมงต่อวัน, 7 วันต่อหนึ่งสัปดาห์, 365 ต่อหนึ่งปี” ที่เป็นวลีที่หมายถึง หมายถึงธุรกิจ หรือ บริการที่ทำหรือให้ตลอดเวลาโดยไม่มีการหยุดพัก การใช้ "24/7" ครั้งแรกคงอาจจะมาจากเพลงยอดนิยมที่มีชื่อเดียวกันของดิโน เอสโพซิโท ในปี ค.ศ. 1989 การใช้ก่อนหน้านั้นเท่าที่ทราบเชื่อกันว่าโดยเรย์มอนด์ ซานโดวาลผู้ใช้ “24/7” ระหว่างการบรรยายเกี่ยวกับธุรกิจ ซานโดวาลกล่าวว่า “เราจำเป็นที่จะต้องให้บริการลูกค้าตลอด “24/7” ที่แปลว่าบริการ 24 ชั่วโมงต่อวัน, 7 วันต่อหนึ่งสัปดาห์” ในสหราชอาณาจักรอาจจะเรียกว่า “round-the-clock service” (“บริการตลอดยี่สิบสี่ชั่วโมง” ) โดยใช้หรือไม่ใช้เครื่องหมายยัติภังค์ก็ได้
ความหมาย
ในด้านการค้าและการอุตสาหกรรมการบริการโดยไม่มีการหยุดยั้งไม่ว่าจะเป็นเวลาใดของวันหรือวันใดของสัปดาห์ เป็นบริการของกิจการเช่นซูเปอร์มาร์เก็ต, ร้านคอนวีเนียนซ์, เครื่องรับฝากถอนเงินอัตโนมัติ, ปั๊มน้ำมัน, ภัตตาคาร, การบริการข้อมูล (Concierge) หรือ การบริการให้ข้อมูลเกี่ยวกับคอมพิวเตอร์ ในปัจจุบันจะเป็นเรื่องปกติที่ศูนย์บริการข้อมูลทางโทรศัพท์ (Call centre) จะให้บริการ 24/7 ที่อาจจะมีสาเหตุมาจากอัตราคาโทรศัพท์ระยะยาวมีราคาต่ำลง และ บริการดังว่าอาจจะตั้งอยู่ในประเทศที่อยู่ในเขตเวลาที่ต่างจากประเทศที่ให้บริการซึ่งทำให้สามารถทำการบริการนอกเวลาได้อย่างสะดวกได้
แต่บางครั้งบริการทีประกาศตัวว่าเป็นบริการ “24/7” ก็ยังปิดบริการในวันหยุดราช/รัฐการด้วย
วลีที่เพิ่มเข้ามาคือ “24/7/365” ที่ให้บริการเดียวกันแต่เพียงเน้นว่าให้บริการตลอดปีโดยเพิ่มจำนวนวันเข้าไปด้วยเท่านั้น
เฮลสตรอม (ละครชุดทางโทรทัศน์)
เฮลสตรอม (Helstrom) เป็นละครชุดทางโทรทัศน์สัญชาติอเมริกันที่สร้างโดย พอล ซบิสซิวสกีสำหรับบริการสตรีมมิ่งทางช่องฮูลู โดยอิงจากตัวละครมาร์เวลคอมิกส์ชื่อ ไดมอน เฮลสตรอม และ ซาทานา เฮลสตรอม โดยบอกเล่าเรื่องราวแบบสแตนด์อโลนภายในจักรวาลภาพยนตร์มาร์เวล (MCU) ซีรีส์นี้ผลิตโดยมาร์เวลเทเลวิชัน และ เอบีซีซิเนเจอร์สตูดิโอส์ โดยมีซบิสซิวสกีรับหน้าที่เป็นผู้ควบคุมการแสดง
ทอม ออสเตน และ ซิดนีย์ เลมมอน ตามลำดับ รับบทเป็นไดมอนและแอนา เฮลสตรอม ลูก ๆ ของฆาตกรต่อเนื่องที่ทรงพลัง ผู้ซึ่งตามล่าสิ่งที่เลวร้ายที่สุดของมนุษยชาติ อลิซาเบธ มาร์เวล, โรเบิร์ต วิสดอม, จูน คาร์ริล, อะเรียนา กัวรา และ อาเลน อูย ร่วมแสดงด้วย เฮลสตรอมได้รับการประกาศอย่างเป็นทางการพร้อมกับคำสั่งซื้อซีรีส์ที่ช่องฮูลูในเดือนพฤษภาคม ค.ศ. 2019 ซึ่งวางแผนให้เป็นซีรีส์เรื่องแรกในแฟรนไชส์ แอดแวนเจอร์อินทูเฟียร์ของมาร์เวลเทเลวิชัน การถ่ายทำเกิดขึ้นในแวนคูเวอร์ตั้งแต่เดือนตุลาคม ค.ศ. 2019 จนถึงเดือนมีนาคม ค.ศ. 2020 การกำกับดูแลซีรีส์นี้ถูกย้ายไปที่มาร์เวลสตูดิโอส์ในเดือนธันวาคม ค.ศ. 2019 เมื่อมาร์เวลเทเลวิชันถูกควบรวมเป็นบริษัทดังกล่าว
เฮลสตรอมเผยแพร่บนช่องฮูลูในวันที่ 16 ตุลาคม ค.ศ. 2020 ประกอบด้วย 10 ตอน ได้รับคำวิจารณ์เชิงลบเป็นส่วนใหญ่ มีความรู้สึกว่าตัวละครและเนื้อเรื่องไม่น่าสนใจ แม้ว่าเอฟเฟกต์ภาพของซีรีส์จะถือว่าน่าประทับใจก็ตาม เฮลสตรอมถูกยกเลิกเมื่อวันที่ 14 ธันวาคม ค.ศ. 2020
เส้นเมริเดียนที่ 68
เส้นเมริเดียนที่ 68 อาจหมายถึง:
Hunzikeria
ถิ่นกำเนิดของมันคือเม็กซิโกและเวเนซุเอลา
สปีชีส์ในสกุล ได้แก่:
เส้นเมริเดียนที่ 69
เส้นเมริเดียนที่ 69 อาจหมายถึง:
การูดาอินโดนีเซีย
การูดาอินโดนีเซีย (Garuda Indonesia) เป็นสายการบินประจำชาติของประเทศอินโดนีเซีย ตั้งชื่อตามคำในภาษาอังกฤษที่แปลว่า "ครุฑ" ซึ่งเป็นตราแผ่นดินของอินโดนีเซีย สายการบินมีสำนักงานใหญ่ตั้งอยู่ภายในท่าอากาศยานนานาชาติซูการ์โน-ฮัตตาในจังหวัดบันเติน ใกล้กับกรุงจาการ์ตา ทั้งนี้ ในปี ค.ศ. 2014 สายการบินได้รับการจัดอันดับเป็นสายการบิน 5 ดาวจากสกายแทรกซ์
ก่อตั้งเมื่อปี ค.ศ. 1949 ในชื่อ KLM Interinsulair Bedrijf ปัจจุบันเป็นหนึ่งในสายการบินชั้นนำของโลก และเป็นสมาชิกลำดับที่ 20 ของสกายทีม กลุ่มพันธมิตรสายการบินอันดับสองของโลก ให้บริการเที่ยวบินไปยังเอเชียตะวันออกเฉียงใต้ เอเชียตะวันออก ออสเตรเลีย และยุโรปจากฐานการบินที่ท่าอากาศยานนานาชาติซูการ์โน-ฮัตตา
ในคริสต์ทศวรรษ 1980 ถึงกลางคริสต์ทศวรรษ 1990 เป็นยุคที่สายการบินการูดามีความรุ่งเรืองมากที่สุด โดยมีเที่ยวบินไปทุกภูมิภาคของโลก รวมถึงลอสแอนเจลิสในสหรัฐอเมริกา แต่เนื่องจากประสบปัญหาทางการเงิน ตลอดจนเหตุที่ลูกเรือฆาตกรรมนักสิทธิมนุษยชนบนเครื่องบิน ได้นำไปสู่การตัดลบงบประมาณของสายการบินในที่สุด
หมู่เกาะโซโลมอนในโอลิมปิกฤดูร้อน 2012
หมู่เกาะโซโลมอน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ธนษิต จตุรภุช
ธนษิต จตุรภุช เป็นนักร้องชาวไทย จากรายการเรียลลิตี้โชว์ ทรู อะคาเดมี่ แฟนเทเชีย ซีซั่นที่ 8 ซึ่งจัดโดย ทรูวิชั่นส์ มีรหัสประจำตัวคือ V9 มาจากออดิชั่นสดจากภาคกลาง และได้รับตำแหน่งชนะเลิศของฤดูกาลที่ 8
ประวัติ
เกิดเมื่อวันที่ 4 กรกฎาคม 2532 น้ำหนัก 66 กก. ส่วนสูง 175 ซม. ภูมิลำเนา กรุงเทพมหานคร สำเร็จการศึกษาระดับมัธยมศึกษาตอนปลายจากโรงเรียนสามเสนวิทยาลัย ต้นเคยเป็นนักเรียกแลกเปลี่ยนโครงการ AFS รุ่นที่ 46 ณ เมืองบอยซี​ รัฐไอดาโฮ​ ประเทศสหรัฐอเมริกา ปัจจุบันต้นพึ่งสำเร็จการศึกษาจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ หลักสูตรนานาชาติ (BJM) ต้นมีความสามารถพิเศษคือ เต้น, Adlib และมีแนวเพลงที่ถนัดคือแนว Soul, Jass มีน้องสาว ชื่อ สต๊อป วรินทร จตุรภุช รองชนะเลิศอันดับ 5 (ที่ 6) ทรู อะคาเดมี่ แฟนเทเชีย ซีซั่นที่ 8 และยังเป็นหลานชายของ ชไมพร จตุรภุช นักแสดง